17. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Οίκ. Γ6/12-312 της 12/30 Οκτ.  1972  (ΦΕΚ Β΄ 901) Περί συμπληρώσεως αποφάσεως Υπουργού Κοινων. Υπηρεσιών περί καθορισμού των εργαστηριακών και των πάσης φύσεως εν γένει παρακλινικών εξετάσεων των εξαιρουμένων της εννοίας του νοσηλίου προκειμένου περί νοσηλείας ησφαλισμένων του Ι.Κ.Α. Έχοντες υπ’ όψιν: α) Το Β.Δ. 795/71 άρθρ. 5 παρ. 6 (ΦΕΚ 282/71 τεύχ. Α΄) β) Την υπουργικήν απόφασιν Γ/6 4001/22/3/72 περί καθορισμού των εργαστιριακών και των πάσης φύσεως εν γένει παρακλινικών εξετάσεων των εξαιρουμένων της εννοίας του νοσηλίου, προκειμένου περί νοσηλείας ησφαλισμένων του Ι.Κ.Α. γ) Το υπ’ αριθ. 2807 από 2 Μαΐου 1972 έγγραφον του Νοσοκομείου Παίδων «Η ΑΓΙΑ ΣΟΦΙΑ». δ) Τα υπ’ αριθ. 64695/30.5.72 και 112510/ 11.9.1972 του Ι.Κ.Α. ε) Η από 28.7.72 έγγραφος εισήγησις των Διευθύνσεων Ιατρικής Αντιλήψεως και Υγ. Μητρότητος και Παίδων, αποφασίζομεν: 1.Συμπληρούντες την β΄ σχετικήν, εξαιρούμεν και τας κάτωθι παρακλινικάς εξετάσεις εκ της εννοίας του νοσηλίου, προκειμένου περί ησφαλισμένων του Ιδρύματος Κοινωνικών Ασφαλίσεων, δι’ ας θα καταβάλλεται η αμοιβή, η προβλεπομένη δια του α΄ σχετικού: α. Καλλιέργειαι. Εγκεφαλονωτιαίου υγρού. β. Ηλεκτροφόρησις αιμοσφαιρίνης. γ. COOMBS (έμμεσος εξέτασις). δ. Προσδιορισμός λευκωμάτων ορρού αίματος και διαχωρισμός σφαιρινών δι’ ηλεκτροφορήσεως. ε. Εξέτασις εγκεφαλονωτιαίου υγρού. ς. Τίτλος πενικιλίνης ή στρεπτομυκίνης εις το αίμα. 34.Β.ψ.17 Νοσήλεια

[Source: greek_legal_code_raptarchis | Tokens: 1335]